钦定古今图书集成/明伦汇编/氏族典/第286卷 > 黄养正
## 钦定古今图书集成/明伦汇编/氏族典/第286卷 > 黄养正

按《浙江通志》：“养正，名蒙，以字行，潮光子。自幼岐嶷，善
楷书。七岁随父至京。永乐中引见，授中书舍人，累官
至太常少卿。宫殿坊扁碑刻，多其所书。性尤端谨淹
博，工诗文，宣宗甚爱之。正统己巳之变，先事陈谏，弗
从。扈驾次土木，也先衡逼行营，臣属惊怖，养正独卫
护弗避。及驾北狩，死之。天顺初，追赠太常卿，荫一子”，
世袭“锦衣百户”